ลุยส์ ดิอัซ

ลุยส์ เฟร์นันโด ดิอัซ มารูลันดา (Luis Fernando Díaz Marulanda; เกิด 13 มกราคม ค.ศ. 1997) เป็นนักฟุตบอลชาวโคลอมเบีย ปัจจุบันเล่นในตำแหน่งปีกซ้ายในลิเวอร์พูล และ ทีมชาติโคลอมเบีย
ดิอัซเริ่มต้นอาชีพกับสโมสรบาร์รังกิยาในลีกระดับสองของโคลอมเบีย ก่อนที่จะย้ายไปยูนิออร์ ซึ่งเขาพาทีมชนะเลิศกาเตโกริอาปริเมรา อา กับโกปาโกลอมเบียและซูเปร์ลิกาโกลอมเบียนาอย่างละหนึ่งสมัย ต่อมาใน ค.ศ. 2019 เขาได้ย้ายไปร่วมทีมโปร์ตูด้วยค่าตัว 7 ล้านยูโร เขาพาโปร์ตูชนะเลิซปรีไมราลีกา, ตาซาดึปูร์ตูกัล และซูแปร์ตาซากังดีดูดึออลีไวราอย่างละหนึ่งสมัย นอกจากนี้ เขายังเป็นส่วนหนึ่งของทีมชุดที่ชนะเลิศดับเบิลแชมป์ในประเทศเมื่อปี 2020
ดิอัซลงเล่นให้แก่ทีมชุดใหญ่ของโคลอมเบียเป็นครั้งแรกในปี 2018 เขาได้ลงเล่นในระดับชาติมากกว่า 30 นัด และมีส่วนช่วยให้ทีมจบอันดับที่ 3 ในโกปาอาเมริกา 2021 ซึ่งเขาได้รับรางวัลรองเท้าทองคำในฐานะผู้ทำประตูสูงสุดในรายการ ร่วมกับลิโอเนล เมสซิ ของอาร์เจนตินา
ในวันที่ 29 ตุลาคม ค.ศ. 2023 พ่อแม่ของดิอัซได้ถูกลักพาตัวในประเทศบ้านเกิดของเขา ( โคลอมเบีย )
ตามรายงานจากสื่อท้องถิ่นบอกว่า พ่อและแม่ของ ลุยส์ ดิอัซ ถูกคนร้ายดักหน้ารถในเมือง บาร์รานคาส ลา กัวจิร่า ซึ่งเป็นที่ที่ดาวเตะ "หงส์แดง" เติบโตขึ้นมา
คนร้ายได้ลักพาตัวพ่อและแม่ของเขาขึ้นรถตู้ แล้วหลบหนีออกจากที่เกิดเหตุ
ซึ่งมีรายงานว่าเจ้าหน้าที่ตำรวจได้ช่วยแม่ของดิอัซปลอดภัยจากเหตุการณ์ลักพาตัวแล้ว ส่วนคุณพ่อของเขายังต้องคงติดตามความคืบหน้าต่อไป
และเป็นสาเหตุที่ดิอัซไม่ได้มีชื่อตัวจริงและตัวสำรองในวันที่ ลิเวอร์พูล ปะทะ นอตติ้งแฮมฟอเรสต์ในพรีเมียร์ลีกอีกด้วย
== สโมสรอาชีพ ==
=== โปร์ตู ===
=== ลิเวอร์พูล ===
ในวันที่ 19 กุมภาพันธ์ ค.ศ. 2022 ดิอัซทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 3-1 ต่อมา ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 12 มีนาคม ค.ศ. 2022 ดิอัซทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาฟัลเมอร์ 2-0 ต่อมา ในวันที่ 5 เมษายน ค.ศ. 2022 ยูฟ่าแชมเปียนส์ลีก ฤดูกาล 2021–22 รอบ 8 ทีมสุดท้าย นัดแรก ดิอัซทำประตูแรกในยูฟ่าแชมเปียนส์ลีก ในชุดของลิเวอร์พูล ในนัดที่ ลิเวอร์พูล เอาชนะ เบนฟิกา จากโปรตุเกส 3-1 ต่อมา ในวันที่ 19 เมษายน ค.ศ. 2022 ดิอัซทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ยูไนเต็ด 4-0 ต่อมา ในวันที่ 3 พฤษภาคม ค.ศ. 2022 ยูฟ่าแชมเปียนส์ลีก รอบรองชนะเลิศ นัดที่สอง ดิอัซทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ บิยาร์เรอัล จากสเปน 3-2 รวมผลสองนัด ลิเวอร์พูล เอาชนะ บิยาร์เรอัล 5-2 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ ต่อมา ในวันที่ 7 พฤษภาคม ค.ศ. 2022 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ ทอตนัมฮอตสเปอร์ 1-1
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ ต่อมา ในวันที่ 15 สิงหาคม ค.ศ. 2022 ดิอัซทำประตูแรกในพรีเมียร์ลีก ฤดูกาล 2022–23 นัดที่ ลิเวอร์พูล เปิดสนามแอนฟีลด์เสมอกับ คริสตัลพาเลซ 1-1 ต่อมา ในวันที่ 30 เมษายน ค.ศ. 2023 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-3
ในวันที่ 19 สิงหาคม ค.ศ. 2023 ดิอัซทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-1 ต่อมา ในวันที่ 21 กันยายน ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E ดิอัซทำประตู ในนัดที่ ลิเวอร์พูล เอาชนะ ลัสค์ 3-1
== สถิติอาชีพ ==
=== สโมสร ===
=== ทีมชาติ ===
== เกียรติประวัติ ==
ยูนิออร์
กาเตโกริอาปริเมรา อา: 2018–II, 2019–I
โกปาโกลอมเบีย: 2017
ซูเปร์ลิกาโกลอมเบียนา: 2019
โปร์ตู
ปรีไมราลีกา: 2019–20, 2021–22
ตาซาดึปูร์ตูกัล: 2019–20, 2021–22
ซูแปร์ตาซากังดีดูดึออลีไวรา: 2020
ลิเวอร์พูล
เอฟเอคัพ: 2021–22
อีเอฟแอลคัพ: 2021–22
เอฟเอคอมมิวนิตีชีลด์: 2022
รางวัลส่วนตัว
รองเท้าทองคำ โกปาอาเมริกา: 2021
ทีมยอดเยี่ยมในโกปาอาเมริกา: 2021
ผู้เล่นหน้าใหม่แห่งโกปาอาเมริกา: 2021
ผู้เล่นยอดเยี่ยมประจำเดือนของปรีไมราลีกา: ตุลาคม/พฤศจิกายน 2021
กองหน้ายอดเยี่ยมประจำเดือนของปรีไมราลีกา: ตุลาคม/พฤศจิกายน 2021,  ธันวาคม 2021
ประตูยอดเยี่ยมประจำเดือนของปรีไมราลีกา: พฤศจิกายน 2020,  ตุลาคม/พฤศจิกายน 2021
รางวัลผู้เล่นใสสะอาดของปรีไมราลีกา: 2020–21
== อ้างอิง ==
== แหล่งข้อมูลอื่น ==
Profile at the Liverpool F.C. website
นักฟุตบอลชาวโคลอมเบีย
นักฟุตบอลทีมชาติโคลอมเบีย
ปีกฟุตบอล
ผู้เล่นในปรีไมราลีกา
ผู้เล่นสโมสรฟุตบอลโปร์ตู
ผู้เล่นในโกปาอาเมริกา 2019
ผู้เล่นในโกปาอาเมริกา 2021
ผู้เล่นในพรีเมียร์ลีก
ผู้เล่นสโมสรฟุตบอลลิเวอร์พูล
บุคคลจากจังหวัดลากัวฮิรา